Quina temàtica explora el text següent?
Una hipòtesi és una proposició acceptable formulada a través de la recollida d'informació i dades, i encara que no estigui confirmada, serveix per respondre de forma temptativa a un problema amb base científica, del se'n poden deduir un conjunt de proposicions o conseqüències.Una hipòtesi de treball és una proposició que es pot verificar o negar científicament mitjançant un experiment o observació. Una proposició que ha estat comprovada és un teorema. Un conjunt de teoremes forma una teoria. Així doncs, la hipòtesi és un dels passos del mètode científic desenvolupat durant el segle xx. Una hipòtesi pot usar-se com una proposta provisional que es pretén demostrar estrictament, o pot ser una predicció que ha de ser verificada pel mètode científic. En el primer cas, el nivell de veracitat que s'atorga a una hipòtesi dependrà de la mesura en què les dades empíriques donen suport a l'afirmat en la hipòtesi. Això és el que es coneix com a contrastació empírica de la hipòtesi o bé procés de validació de la hipòtesi. Aquest procés es pot dur a terme mitjançant confirmació (per a les hipòtesis universals) o mitjançant verificació (per a les hipòtesis existencials).
El text tracta sobre metodologia.